পার্থর জামিন আবেদন এখনও স্থগিত! পাল্টা শীর্ষ আদালতে হলফনামা দিতে চায় সিবিআই

ওয়েব ডেস্ক: রাজ্যের প্রাক্তন শিক্ষামন্ত্রী পার্থ চট্টোপাধ্যায়ের জামিনের আবেদন মামলায় এবার সিবিআইয়ের কাছে হলফনামা চাইল সুপ্রিম কোর্ট। প্রথমে কেন্দ্রীয় তদন্তকারী সংস্থা চার সপ্তাহের সময় চায় আদালতের কাছে হলফনামা জমা দেওয়ার জন্য, কিন্তু শীর্ষ আদালতের বিচারপতি সূর্য কান্ত এবং বিচারপতি এনকে সিংহের বেঞ্চ সাফ জানিয়ে দেয় কেন্দ্রীয় তদন্তকারী সংস্থাকে দুই সপ্তাহের মধ্যে দিতে হবে এই হলফনামা।

আরও পড়ুন: তমলুকে শুভেন্দুর মিছিলে শর্তসাপেক্ষে অনুমোদন হাইকোর্টের

উল্লেখ্য, গত বছরের নভম্বর মাসে কলকাতা হাইকোর্টের দ্বারস্থ হন প্রাক্তন শিক্ষামন্ত্রী পার্থ চট্টোপাধ্যায়। কিন্তু বিচারপতি তপোব্রত চক্রবর্তী সেবার সিবিআই মামলায় পার্থর জামিনের আবেদন খারিজ করে দেয়। আর তারপরেই পার্থ সিবিআই মামলায় জামিনের আবেদন চেয়ে দ্বারস্থ হয় শীর্ষ আদালতে। আর সেই মামলার প্রেক্ষিতেই সুপ্রিম কোর্টের আজ এই নির্দেশ।

উল্লেখ্য, ২০২২ সালের ২৩ জুলাই নিয়োগ দুর্নীতি মামলায় আর্থিক দুর্নীতির দায়ে গ্রেফতার করা হয় পার্থ চট্টোপাধ্যায়কে।

দেখুন অন্য খবর